

**J A V N I P O Z I V**

**za dodjelu potpora za turističke manifestacije u 2025. godini**

I.

**Uvod**

Turistička zajednica područja Novigradsko more je organizacija koja djeluje po načelu destinacijskog menadžmenta, a osnovana je radi promicanja i razvoja turizma Republike Hrvatske i gospodarskih interesa pravnih i fizičkih osoba koje pružaju ugostiteljske usluge i usluge u turizmu ili obavljaju drugu djelatnost neposredno povezanu s turizmom na način da upravljaju destinacijom na području Općina potpisnica Sporazuma o osnivanju Turističke zajednice područja Novigradsko more – Općine Novigrad, Općine Poličnik i Općine Posedarje.

Turistička zajednica područja Novigradsko more (TZPNM) u skladu s usvojenim dokumentima i svojim promidžbenim aktivnostima želi podići svijest o destinaciji kao atraktivnoj turističkoj destinaciji cijele godine, te time ujedno utjecati na povećanje potražnje za turističkim proizvodima, povećanje turističkog prometa i opće potražnje.

II.

**Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice područja Novigradsko more ( dalje u tekstu TZPNM) događanjima u 2025.g. koja pridonose sljedećim ciljevima;

* Obogaćivanju turističke ponude i kreiranju novih motiva dolazaka turista na području djelovanja TZPNM
* Ravnomjernom razvoju turizma na svim dijelovima destinacije
* Razvoju inovativnih proizvoda koji omogućuju produljenje turističke sezone i smanjenje sezonalnosti, te povećanje turističkog prometa, posebice u razdoblju pred i pod sezone, te
* Stvaranju prepoznatljivog imidža područja TZPNM kao destinacije turizma posebnih interesa
* U slučaju da više partnera zajednički realizira pojedini program/ projekt, kandidaturu podnosi samo jedan partner koji će u ime ostalih biti nositelj realizacije.

III.

**Korisnici**

Korisnici:

1. Udruge na području djelovanja TZPNM
2. Kulturne ustanove na području djelovanja TZPNM

**IV.**

**Namjena sredstava**

Bespovratna sredstva potpore mogu se dodijeliti i koristiti isključivo za događanja u turizmu koja se održavaju na području TZPNM u 2025.g. , a koja predstavljaju snažan motiv dolaska na destinaciju i obogaćivanje turističkog sadržaja destinacije, i to:

a) kulturna događanja,

b) zabavna događanja,

c) sportska događanja,

d) eno-gastronomska,

e) povijesna, tradicijska i ostala događanja.

**V.**

**Kriterij za ocjenjivanje**

|  |  |
| --- | --- |
| **KRITERIJ** | **BROJ BODOVA** |
| 1. **SADRŽAJ I KVALITETA DOGAĐANJA** | MAX 20 |
| 1. Iznimna kvaliteta sadržaja | 20 |
| 1. Kvalitetan sadržaj s fokusom na jedu ili više ciljnih skupina | 10 |
| 1. Jednostavan sadržaj | 5 |
| 1. **DOPRINOS DOGAĐANJA ZA STVARANJE MOTIVA DOLASKA TURISTA U DESTINACIJU** | MAX 20 |
| 1. Visok | 20 |
| 1. Srednji | 10 |
| 1. Nizak | 5 |
| 1. **DOPRINOS RAZVOJU PROIZVODA POSEBNIH INTERESA** | MAX 20 |
| 1. Visok | 20 |
| 1. Srednji | 10 |
| 1. Nizak | 5 |
| 1. **KARAKTER DOGAĐANJA** | MAX 15 |
| 1. Međunarodni- većinom inozemni sudionici | 15 |
| 1. Nacionalni- većinom domaći sudionici iz RH | 10 |
| 1. Lokalni-većinom lokalni i regionalni sudionici | 5 |
| 1. **RAZDOBLJE DOGAĐANJA** | MAX 20 |
| 1. PPS razdoblje 1.1-30.4. i 16.10.—31.12. | 20 |
| 1. PPS razdoblje 1.5-15.6 i 16.9-15.10. | 10 |
| 1. Razdoblje glavne sezone 16.06.-15.09. | 0 |
| 1. **TRAJANJE DOGAĐANJA** | MAX 15 |
| 1. 7-10 dana i više | 15 |
| 1. 3-4 dana i više | 10 |
| 1. Jedan dan | 5 |

**MOGUĆI BROJ BODOVA 110**

Uvjet za dodjelu potpore je da prijavljeni programi ostvare najmanje **80 bodova**.

**POSEBNI UVJETI**

Organizator je obavezan u promotivnim, informativnim i drugim vezanim materijalima posebno istaknuti logotip TZPNM i istaknuti pripadnost regionalnoj destinaciji s komunikacijskim konceptom „SayYes „ i shodnim porukama.

Korisnik potpore dužan je izdati suglasnost TZPNM za neograničeno korištenje foto i video materijala vezanih uz projekt u medijskim objavama TZPNM .

**VI .**

**Neprihvatljivi uvjeti i aktivnosti**

Bespovratna sredstva potpore ne mogu se dodijeliti i koristit za troškove:

* Programa, ili njegovih dijelova, usmjerenih na edukaciju, osposobljavanje, hodočašća, proslave godišnjica i obljetnica, natjecanja strukovnih udruženja; događanja usmjerena na poslovni segment ili poslovne partnere: konferencije, seminari, okrugli stolovi, radionice i slični skupovi, događanja izrazito gospodarskog a ne sektorskog turističkog usmjerenja ne mogu biti predmetom potpore, te se neće razmatrati
* Uobičajenog poslovanja korisnika ( plaće i ostala primanja, putni troškovi, troškovi reprezentacije i prijevoza, komunikacije i sličnih, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade.)

**VII.**

**Iznos sredstava za korisnika i uvjeti isplate**

Sredstva TZPNM koja korisnici dobivaju u ovom Javnom poziva predstavljaju bruto sredstva.

Svi troškovi navedeni u troškovniku odnose se na stvarno plaćene troškove dobavljačima prema ispostavljenim fakturama, a koje nositelj aktivnosti prilaže kao dio dokaza o plaćenim troškovima.

U fakturama koje se koriste kao dokaznice mora biti jasno istaknut opis usluga, kao i namjena za događanje koje prima potporu.

Po pojedinom projektu sufinancirat će se samo stvarno realizirani i plaćeni troškovi u 2025.g. što se potvrđuje bankarskim izvodima koji dokazuju izvršena plaćanja dokaznih računa.

U slučajevima u kojima je korisnik potpore obveznik poreza na dodanu vrijednost iznos potpore neće pokrivati trošak tog poreza.

**VIII.**

**Rok i način podnošenja kandidature**

Jedan organizator može kandidirati jedno događanje.

Organizatori svoje prijedloge za suradnju s pripadajućom dokumentacijom dostavljaju najkasnije do 13. veljače 2025.g. u 23:59 h( najkasniji datum otpreme pošte je 13.veljače 2025.) na način:

* u tiskanom obliku- ispunjeni obrazac i izjavu potrebno je isprintati, potpisati i staviti pečat, te poslati poštom preporučeno ( datum slanja ne smije premašiti datum roka) zajedno s dokumentacijom iz ove točke Javnog poziva u zatvorenoj omotnici s naznakom:

**„ JAVNI POZIV TZ PODRUČJA NOVIGRADSKO MORE ZA DOGAĐANJA U 2025.“** na adresu: Turistička zajednica područja Novigradsko more, ulica Nikole Tavelića 11, 23242 Posedarje.

**IX.**

**Potrebna dokumentacija**

Organizator je obavezan dostaviti sljedeću dokumentaciju u tiskanom obliku:

1. Ispunjen obrazac prijave sa svim traženim podacima (Obrazac 1)
2. Detaljan opis programa/projekta sa troškovnikom i dokumentacijom koja ga pojašnjava
3. Potvrde nadležne porezne uprave da nema dug prema državi ( ne stariji do 30 dana od datuma slanja prijave)
4. Izvadak iz registra udruga
5. U slučaju kad jedan partner podnosi kandidaturu u ime više njih , suglasnost svih partnera za podnošenje zajedničke kandidature
6. Izjava o nepostojanju dvostrukog financiranja
7. Sve ostale podatke bitne za odabir i evaluaciju suradnje

TZPNM zadržava pravo od korisnika zatražiti dodatna pojašnjenja / podatke korisnika o kandidiranim programima.

Kandidatura za koju se ne dostave dodatna tražena pojašnjenja/ podaci u zatraženom roku neće se uzeti u razmatranje.

**X.**

**Kandidature koje se neće razmatrati**

Neće se uzeti u razmatranje:

1. Kandidature s nepotpuno ispunjenim obrascima i,
2. Kandidature s nepotpunom dokumentacijom,
3. Kandidature koje se ne dostave u roku,
4. Kandidature gospodarskih i drugih subjekata koji ne mogu biti Korisnici prema ovom Javnom pozivu
5. Korisnici koji su dužnici plaćanja, te koji nisu platili sve dospjele obveze za poreze i doprinose i druge obveze prema državi;
6. Kandidature za koje se ne dostave zatražena dodatna pojašnjenja/ podaci u zatraženom roku

**XI.**

**Odobravanje potpore i objava popisa korisnika**

Obradu, evidentiranje i ocjenu valjanosti zaprimljenih kandidatura sukladno kriterijima Javnog poziva provodi Radna skupina ureda TZPNM.

Povjerenstvo kojeg imenuje Turističko vijeće TZPNM utvrđuje prijedlog Odluke o dodjeli bespovratnih sredstava potpore sukladno utvrđenim bodovima/ocjenama i rezultatima rangiranja.

Prijedlog Odluke o dodjeli bespovratnih sredstava potpore dostavlja se Turističkom vijeću TZPNM koje donosi odluku o dodjeli potpora.

Popis projekata s iznosom dodijeljenih sredstava potpore po korisnicima bit će objavljen na internetskim stranicama TZPNM najkasnije u roku od 15 dana od dana donošenja Odluka o dodjeli potpora.

**XII.**

**Sklapanje ugovora**

S korisnikom kojem Turističko vijeće TZPNM odobri potporu, TZPNM sklapa ugovor kojim se uređuje: način korištenja potpore, način praćenja realizacije programa, isplata potpore, nadzor namjenskog korištenja potpore i druga pitanja vezana za realizaciju programa promocije i dodjelu potpore.

TZPNM ima pravo kontrolirati provođenje ugovorenog programa te vezano za to od korisnika može po potrebi zatražiti svu potrebnu dodatnu dokaznu dokumentaciju.

**XIII.**

**Način isplate potpore**

Korisnik je obavezan 30 dana od realizacije projekta, a najkasnije do 10.12.2025 g. doznačiti TZPNM cjelokupnu potrebnu dokumentaciju utvrđenu ugovorom, osim ako ugovorom nije definirano drugačije.

Ukoliko korisnik kojemu su odobrena sredstva potpore, ne dostavi svu traženu cjelokupnu dokumentaciju u traženom roku, gubi prava potpore od strane TZPNM.

**XIV.**

**Nadzor**

TZPNM ima pravo nadzora/praćenja realizacije programa promocije i kontrole namjenskog trošenja sredstava. Ako se utvrde nepravilnosti u korištenju potpore, naložit će korisniku povrat potpore u dijelu u kojemu je utvrđena nepravilnost.

U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti TZPNM pisanim putem.

U slučaju utvrđivanja nepravilnosti u korištenju odobrenih sredstava TZPNM donosi Odluku o povratu sredstava, a korisnik je dužan vratiti ista.

**XV.**

**Završne odredbe**

TZPNM ni na koji način nije dužna prihvatiti ponudu partnera. Dostavljanje prijedloga na ovaj Poziv ne podrazumijeva niti na bilo koji način prejudicira konačnu odluku o odabiru projekata koji su u skladu sa strateškim ciljevima i ukupno raspoloživim budžetom TZPNM za ove aktivnosti.

TZPNM zadržava pravo poništavanja Javnog poziva temeljem odluke odgovornih tijela, kao i isplate potpora temeljem prijedloga/odluke Stručnog povjerenstva.

Dodatne informacije: isključivo pisanim putem na info@tznm.hr, najkasnije tri dana prije roka za dostavu kandidatura.

UR. BROJ: 01-01/2025

Posedarje, 10. siječnja 2025.g